નવી દિલ્હી: જીએસટીના અમલના પગલે ચોમેરથી ટીકાનો સામનો કરી રહેલ કેન્દ્ર સરકાર આજે નાના વેપારીઓને દિવાળીની ગિફ્ટ આપવાની તૈયારીમાં છે. આજે જીએસટી કાઉન્સિલની બેઠકમાં સૂક્ષ્મ, લઘુ અને મધ્યમ ઉદ્યોગોને જીએસટી રિટર્ન ફાઈલ કરવામાં રાહત મળી શકે છે. પેટ્રોલ-ડીઝલને જીએસટીના દાયરામાં લાવવા પર પણ વિચારણા થઈ શકે છે. રાજ્યના નાણાપ્રધાનો સાથે આજે જીએસટી કાઉન્સિલની બેઠકમાં નિકાસકારોને રાહત આપવા ઉપરાંત વર્ચ્યુઅલ કરન્સી દ્વારા ટેક્સના ઈલેક્ટ્રોનિક પેમેન્ટની જાહેરાત થઈ શકે છે.